duffelcoat
Store norske leksikon,Kunst og estetikk,Søm, klær og mote,Klesplagg
Duffelcoat er en halvlang frakk, laget av dyffel. Den har hette og knappes med pinner av bein, horn eller plast og hemper.
Plagget anses som typisk britisk og stammer fra slutten av 1800-tallet. Duffelcoaten ble brukt av den britiske marinen under første og andre verdenskrig, men etter krigen ble den også brukt av sivile og den ble særlig populær blant studenter. En kjent bruker av duffelcoat er bjørnen Paddington som er kjent fra bøker og filmer.En lignende variant finnes også i Tyskland og Østerrike, denne kalles lodenfrakk eller loden. Les mer i Store norske leksikon frakk klesdrakt blazer trench-coat